Deg tazwara, ad d-naf ayen iwumi neqqar armuy, anda amsiwel yessuffuɣ-d tiktiwin-is s lehdur, maca ur yettraǧu ara tiririt, imi d netta i d amazun n wayen i d-yeqqar45. Iban-d urmuy deg uḥric “Annar tibbehbi” mi d-yeḥḍer wuffuγ n Tjeǧǧigt seg sbiṭar n yimeslab. Tettgalla di tmeslab ur ḥezznent ara, ur ttrunt-ara ɣef lefraq-is, tewwi-d awal ɣef wussan i tesɛedda deg sbiṭar n yimeslab d tisselbi-nni i tedder yid-sent belli ad qqimen deg wallaɣ-is ilebda.